Na temelju članka 5. Odluke o određivanje rezerviranih parkirališnih mjesta („Službene novine Primorsko-goranske županije“ broj 21/22, 16/23, 21/23, 22/23 i 17/24, dalje u tekstu: Odluka), trgovačko društvo Pesja d.o.o., dana 16. siječnja 2025. godine, objavljuje

**JAVNI POZIV**

**za prikupljanje zahtjeva za dodjelu u zakup rezerviranih parkirališnih mjesta na parkiralištu Pod orišina**

**I.**

Pozivaju se zainteresirane fizičke osobe, s **prebivalištem u naselju Omišalj**, da podnesu zahtjev za zakup parkirališnog mjesta na parkiralištu Pod orišina u Omišlju (III. etaža).

Na javnom parkiralištu u ulici Pod orišina, u zakup će se dati ukupno 43 parkirnih mjesta.

**II.**

Zahtjev se podnosi na obrascu dostupnom na mrežnim stranicama trgovačkog društva Pesja d.o.o. ([www.pesja.hr](http://www.pesja.hr)) ili se može preuzeti na adresi: Pesja d.o.o., Pušća 121, Društveni dom Omišalj, svaki radni dan od 8,00 do 15,00 sati.

Podnositelj zahtjeva mora uz zahtjev za dodjelu parkirališnog mjesta priložiti:

* osobnu iskaznicu (preslika),
* prometnu dozvolu (preslika),
* punomoć ili ugovor o pravu korištenja vozila koje nije u vlasništvu podnositelja zahtjeva (preslika),
* potvrdu o podmirenim obvezama prema Općini Omišalj (izdaje Općina Omišalj)
* uvjerenje o prebivalištu,
* dokumentaciju kojom dokazuje stalno prebivalište (godišnji izvaci računa struje ili godišnji izvaci računa vode),
* izjavu potpisanu pod materijalnom i kaznenom odgovornošću da nema osigurano parkirališno mjesto u okućnici, odnosno da nema okućnicu,
* rodni list djeteta/djece za djecu do 12 godina starosti.

Po potrebi, podnositelja zahtjeva može se pozvati da dostavi dodatnu dokumentaciju.

**III.**

Odobravanje zahtjeva za zakup rezerviranog parkirališnog mjesta obavlja se na temelju liste reda prvenstva potencijalnih zakupaca, utvrđenoj prema uvjetima i kriterijima propisanim Odlukom i javnim pozivom.

Lista prvenstva utvrđuje se na osnovi sljedećih kriterija:

1. **Prebivanje na području općine Omišalj**
2. **Životna dob podnositelja zahtjeva**
3. **Podnositelj zahtjeva ima dijete/djecu starosti do 12 godina**
4. **Osigurano parkirališno mjesto u okućnici.**

Prema prijavljenom neprekidnom prebivalištu na području općine Omišalj do dana objave javnog poziva, podnositelju zahtjeva pripada za svaku navršenu godinu prebivanja 1 bod, a najviše do 40 bodova.

Prema životnoj dobi podnositelju zahtjeva pripada:

|  |  |  |
| --- | --- | --- |
| a) | do navršene 60 godine | 10 |
| b) | od navršene 60 godine | 20 |

Za svako dijete do 12 godine podnositelju zahtjeva pripada 10 bodova.

Podnositelju zahtjeva koji nema osigurano parkirališno mjesto u okućnici, odnosno nema okućnicu, pripada 10 bodova.

Ukoliko pojedini podnositelji zahtjeva imaju jednak broj bodova na listi prvenstva, prednost ima podnositelj zahtjeva starije životne dobi.

Po provedenom javnom pozivu, a nakon isteka zakupa dosadašnjim zakupnicima, s odabranim zakupnicima sklopit će se ugovori o zakupu.

**IV.**

Svaka fizička osoba može dobiti u zakup jedno rezervirano parkirališno mjesto. Unutar istog kućanstva može se odobriti davanje u zakup rezerviranog parkirališnog mjesta samo jednom članu kućanstva.

Za vrijeme trajanja ugovornog odnosa, u ulici Pod orišina, zakupnik rezerviranog parkirališnog mjesta smije vozilo parkirati samo na dobivenom rezerviranom parkirališnom mjestu.

**V.**

Parkirališno mjesto daje se u zakup **do 31. prosinca 2025. godine.**

Za rezervirano parkirališno mjesto plaća se **naknada u iznosu od 30,00 €.**

**VI.**

Zahtjev za zakup rezerviranog parkirališnog mjesta s traženom dokumentacijom u prilogu, dostavlja se u zatvorenoj omotnici **osobno** na adresu Pesja d.o.o., Pušća 121, Omišalj **do 24. siječnja 2025. godine do 12,00 sati,** naslovljeno na adresu:

PESJA d.o.o.

Pušća 121

51513 Omišalj

uz naznaku: **„Zahtjev za zakup rezerviranog parkirališnog mjesta – NE OTVARAJ“**

**VII.**

Bodovanje i uvrštavanje na listu reda prvenstva provest će se u skladu s Odlukom.

**VIII.**

Lista reda prvenstva objavit će se na oglasnoj ploči i na web stranici trgovačkog društva Pesja d.o.o. i Općine Omišalj.

**IX.**

Nepotpuni i nepravovremeni zahtjevi neće se razmatrati.

**X.**

Sve dodatne informacije dostupne su na tel: 051/841-458 od 8,00 do 15,00 sati.

KLASA: 363-01/24-01/19

URBROJ: 2170-30-1-25-1

U Omišlju, 16. siječnja 2025.

Pesja d.o.o.